O New Shepard se lanza verticalment dende lo ueste de Texas y dimpués realiza un vuelo motorizau mientres uns 110 segundos dica una altaria de 40 km. L'empento d'a nau la leva enta alto en vuelo sin motor a medida que o vehíclo desaccelera, plegando a una altaria d'arredol de 100 km, per alto d'a clamada linia de Kármán. Dimpués d'aconseguir l'apocheo, o vehíclo realiza la suya baxada y reenchega os suyos motors prencipals unas pocas decenas de segundos antis de l'aterrizache vertical, amán d'o suyo puesto de lanzamiento. A durada total d'o vuelo ye por un regular de 10 menutos.